REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/300-21

12. jul 2021. godine

B e o g r a d

Z A P I S N I K

51. SEDNICE ODBORA ZA USTAVNA PITANjA I ZAKONODAVSTVO

NARODNE SKUPŠTINE, ODRŽANE 12. JULA 2021. GODINE

 Sednica je počela u 9.30 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Violeta Ocokoljić, Uglješa Mrdić, Vuk Mirčetić, Dubravka Kralj, Olja Petrović i Luka Kebara.

Sednici su prisustvovali i: Dijana Radović, zamenik člana Odbora Tome File, Vojislav Vujić, zamenik člana Odbora Marije Jevđić, Miloš Terzić, zamenik člana Odbora Ilije Matejića i Adam Šukalo, zamenik člana Odbora Milenka Jovanova.

Đorđe Todorović, zamenik člana Odbora Milene Popović, pristupio je sednici u toku razmatranja treće tačke dnevnog reda.

 Sednici nisu prisustvovali članovi Odbora: Željko Tomić, Nevena Veinović, Đuro Perić, Balint Pastor i Jovan Palalić, niti njihovi zamenici.

Sednici Odbora su prisustvovali i: predstavnici Ministarstva poljoprivrede, šumarstva i vodoprivrede: Jelena Blagojević, državni sekretar, Nataša Milić, direktor Republičke direkcije za vode i Milan Njegovan savetnik u Republičkoj direkciji za vode; predstavnici Ministarstva životne sredine: Tatjana Kaluđerović, načelnik Odeljenja za normativne poslove i harmonizaciju propisa u oblasti životne sredine, Aleksandra Došlić, načelnik Odeljenja za zaštićena područja, geodiverzitet i ekološku mrežu i Sara Pavkov, poseban savetnik ministra; i predstavnik Ministarstva finansija, Tatjana Stanišić, viši savetnik u Sektoru za carinski sistem i politiku.

 Kako je u međuvremenu Vlada po hitnom postupku uputila Narodnoj skupštini na razmatranje i odlučivanje Predlog zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, Odbor je jednoglasno, (11 glasova za), na predlog predsednika Odbora, odlučio da predloženi dnevni red sednice dopuni sa tačkom 7 koja glasi: „Razmatranje Predloga zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj.“i utvrdio u celini sledeći

**D n e v n i r e d:**

**-** Usvajanje zapisnika 50. sednice Odbora -

 1. Razmatranje Predloga zakona o izmenama i dopunama Zakona o zaštiti prirode, koji je podnela Vlada (broj 011-1045/21 od 11. juna 2021. godine), u načelu;

 2. Razmatranje Predloga zakona o izmenama i dopunama Zakona o vodama, koji je podnela Vlada (broj 011-1189/21 od 25. juna 2021. godine), u načelu;

 3. Razmatranje Predloga zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje, koji je podnela Vlada (broj 011-1191/21 od 25. juna 2021. godine);

4. Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Islanda, koji je podnela Vlada (broj 011-1190/21 od 25. juna 2021. godine);

5. Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije, koji je podnela Vlada (broj 011-1188/21 od 25. juna 2021. godine);

6. Razmatranje Predloga zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975), koji je podnela Vlada (broj 011-1186/21 od 25. juna 2021. godine);

7. Razmatranje Predloga zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, koji je podnela Vlada (broj 011-1286/21 od 9. jula 2021. godine).

Pre prelaska na rad po utvrđenom dnevnom redu Odbor je jednoglasno (11 glasova za) usvojio zapisnik 50. sednice Odbora, bez primedaba.

**Prva tačka dnevnog reda:** Razmatranje Predloga zakona o izmenama i dopunama Zakona o zaštiti prirode, koji je podnela Vlada (broj 011-1045/21 od 11. juna 2021. godine), u načelu

Odbor je razmotrio Predlog zakona o izmenama i dopunama Zakona o zaštiti prirode, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

 Odbor je odluku doneo jednoglasno (11 glasova za).

 Za izvestioca Odbora na sednici Narodne skupštine određen je predsednik Odbora.

 **Druga tačka dnevnog reda:** Razmatranje Predloga zakona o izmenama i dopunama Zakona o vodama, koji je podnela Vlada (broj 011-1189/21 od 25. juna 2021. godine), u načelu

 Odbor je razmotrio Predlog zakona o izmenama i dopunama Zakona o vodama, koji je podnela Vlada, u načelu i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (11 glasova za).

Za izvestioca Odbora na sednici Narodne skupštine određen je predsednik Odbora.

**Treća tačka dnevnog reda:** Razmatranje Predloga zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje, koji je podnela Vlada (broj 011-1191/21 od 25. juna 2021. godine)

Odbor je razmotrio Predlog zakona o potvrđivanju Odluke Mešovitog komiteta između država EFTA i Republike Srbije Broj 1 iz 2021. godine o izmeni i dopuni Protokola B uz Sporazum o slobodnoj trgovini između država EFTA i Republike Srbije u vezi sa definicijom pojma „proizvodi sa poreklom“ i metodama administrativne saradnje, koji je podnela Vlada i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Četvrta tačka dnevnog reda:** Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Islanda, koji je podnela Vlada (broj 011-1190/21 od 25. juna 2021. godine)

Odbor je razmotrio Predlog zakona o potvrđivanju Izmene Sporazuma o poljoprivrednim proizvodima između Republike Srbije i Islanda, koji je podnela Vlada i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Peta tačka dnevnog reda:** Razmatranje Predloga zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije, koji je podnela Vlada (broj 011-1188/21 od 25. juna 2021. godine)

Odbor je razmotrio Predlog zakona o potvrđivanju Izmene Sporazuma o poljoprivrednim proizvodima između Republike Srbije i Švajcarske Konfederacije, koji je podnela Vlada i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Šesta tačka dnevnog reda:** Razmatranje Predloga zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975), koji je podnela Vlada (broj 011-1186/21 od 25. juna 2021. godine)

Odbor je razmotrio Predlog zakona o potvrđivanju izmena i dopuna 24, 25, 26, 27, 28, 29, 30, 31, 32, 33, 34 i 35 Carinske konvencije o međunarodnom prevozu robe na osnovu isprave za MDP (Karneta TIR) (Konvencija TIR, 1975), koji je podnela Vlada i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

**Sedma tačka dnevnog reda:** Razmatranje Predloga zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, koji je podnela Vlada (broj 011-1286/21 od 9. jula 2021. godine)

Odbor je razmotrio Predlog zakona o potvrđivanju Ugovora o zajmu Projekat daljinskog grejanja u Kragujevcu, između Republike Srbije i Evropske banke za obnovu i razvoj, koji je podnela Vlada i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

Za izvestioca Odbora na sednici Narodne skupštine određen je predsednik Odbora.

 Sednica je završena u 9, 40 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević